pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายนราพัฒน์ฯ เข้าร่วมการประชุมระดับรัฐมนตรี BIMSTEC ด้านการเกษตร ครั้งที่ 2 และการประชุมอื่นๆที่เกี่ยวข้อง
วันพฤหัสบดีที่ 10 พฤศจิกายน 2565
นายนราพัฒน์ฯ เข้าร่วมการประชุมระดับรัฐมนตรี BIMSTEC ด้านการเกษตร ครั้งที่ 2 และการประชุมอื่นๆที่เกี่ยวข้อง
นายนราพัฒน์ฯ เข้าร่วมการประชุมระดับรัฐมนตรี BIMSTEC ด้านการเกษตร ครั้งที่ 2 และการประชุมอื่นๆที่เกี่ยวข้อง
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เข้าร่วมการประชุมระดับรัฐมนตรีภายใต้กรอบความริเริ่มแห่งอ่าวเบงกอลสําหรับความร่วมมือหลากหลายสาขาทางวิชาการและเศรษฐกิจ(BIMSTEC หรือ Bay of Bengal Initiative for Multi-Sectoral Technical and Economic Cooperation) ด้านการเกษตร ครั้งที่ 2 (Second BIMSTEC Agriculture Ministers Meeting : 2nd BAMM) ในฐานะหัวหน้าคณะผู้แทนไทย พร้อมด้วยนางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ ในฐานะหัวหน้าคณะผู้แทนไทยของการประชุมระดับเจ้าหน้าที่อาวุโส BIMSTEC ด้านการเกษตร ครั้งที่ 2 (Second Meeting of the BIMSTEC Senior Officials on Agriculture : 2nd SOM-A) และผู้แทนหน่วยงานสังกัดกระทรวงเกษตรฯ ผ่านระบบออนไลน์ (Zoom Meeting)
สําหรับการประชุมระดับเจ้าหน้าที่อาวุโส BIMSTEC ด้านการเกษตร ครั้งที่ 2 เมื่อวันที่ 9 พฤศจิกายน 2565 ไทยร่วมกับสํานักเลขาธิการ BIMSTEC และประเทศสมาชิก พิจารณาร่างแผนปฏิบัติงาน (Plan of Action) การเสริมสร้างความเข้มแข็ง ด้านความร่วมมือทางการเกษตรภายใต้กรอบ BIMSTEC และร่าง MOU ระหว่างสถาบันวิจัยนโยบายอาหารระหว่างประเทศ (International Food Policy Research Institute: IFPRI) กับ BIMSTEC เพื่อรับรองในการประชุม BAMM ครั้งที่ 2 รวมทั้งได้พิจารณาเพิ่มสาขาความร่วมมือย่อยประมงและปศุสัตว์ ให้อยู่ภายใต้กลไกความร่วมมือของการประชุมระดับเจ้าหน้าที่อาวุโสเกษตร (SOM-A) และระดับรัฐมนตรีเกษตร (BAMM)
นอกจากนี้ การประชุมระดับรัฐมนตรี BIMSTEC ด้านการเกษตร ครั้งที่ 2 เมื่อวันที่ 10 พฤศจิกายน 2565 โดยที่ประชุมเห็นชอบร่างแผนปฏิบัติงาน (Plan of Action) การเสริมสร้างความเข้มแข็งด้านความร่วมมือทางการเกษตรฯ และ (ร่าง)MOU IFPRI กับ BIMSTEC ซึ่งให้ความสําคัญต่อความร่วมมือด้านการเกษตรในภูมิภาค BIMSTEC เพื่อส่งเสริมการจ้างงานในภาคชนบท การบรรเทาความยากจน ความมั่นคงอาหาร โภชนาการ การบริโภคที่ยั่งยืน การเสริมสร้างรายได้เกษตรกร การพัฒนาการค้า และการลงทุนด้านการเกษตร
นายนราพัฒน์ฯ กล่าวเพิ่มเติมว่า BIMSTEC เป็นกรอบความร่วมมือที่สําคัญเพื่อแลกเปลี่ยนความรู้และหารือกับประเทศสมาชิก ประเทศไทยยินดีที่จะประยุกต์แนวทางโยบายต่าง ๆ เช่น โมเดลเศรษฐกิจ BGC การส่งเสริมระบบเกษตรอาหารยั่งยืน (Sustainable Agri-Food Systems) และนโยบายการเกษตรและอาหาร 3S (Safety, Security and Sustainability) เพื่อพัฒนา และสนับสนุนภาคเกษตรและอาหารในภูมิภาค BIMSTEC ต่อไป
รัฐบาลไทย-ข่าวทำเนียบรัฐบาล-กรมเจ้าท่า ขับเคลื่อนพัฒนาโครงการสำคัญ ให้เกิดเป็นรูปธรรม ยกระดับคุณภาพชีวิตประชาชน ตามนโยบายรัฐบาล
วันพฤหัสบดีที่ 10 พฤศจิกายน 2565
กรมเจ้าท่า ขับเคลื่อนพัฒนาโครงการสําคัญ ให้เกิดเป็นรูปธรรม ยกระดับคุณภาพชีวิตประชาชน ตามนโยบายรัฐบาล
...
กรมเจ้าท่า ขับเคลื่อนพัฒนาโครงการสําคัญ ให้เกิดเป็นรูปธรรม ยกระดับคุณภาพชีวิตประชาชน ตามนโยบายรัฐบาล
วันที่ 9 พฤศจิกายน 2565 ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม และคณะ ประชุมติดตามผลการดําเนินงานพร้อมมอบนโยบายให้แก่กรมเจ้าท่า โดยมีนายสรพงศ์ ไพฑูรย์พงษ์ รักษาการอธิบดีกรมเจ้าท่า นายสมชาย สุมนัสขจรกุล รองอธิบดีกรมเจ้าท่า ด้านวิชาการ นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย และคณะผู้บริหาร ร่วมให้การต้อนรับและเข้าร่วมประชุม ณ ห้องประชุมวิสูตรสาครดิษฐ์ ชั้น 4 อาคาร 162 ปี กรมเจ้าท่า พร้อมด้วยผู้อํานวยการสํานักงานเจ้าท่าภูมิภาคที่ 1 - 7 และสาขา และผู้อํานวยการสํานักงานพัฒนาและบํารุงรักษาทางน้ําที่ 1 - 8 ร่วมประชุมผ่านระบบทางไกล cisco
กรมเจ้าท่า ได้รายงานผลการเบิกจ่ายงบประมาณปี 2565 ผลสัมฤทธิ์ปี 2565 ภาพรวมการดําเนินโครงการสําคัญต่างๆ ในปี 2566 ตามแผนยุทธศาสตร์กรมเจ้าท่า และได้รายงานผลการดําเนินการตามข้อสั่งการรัฐมนตรีว่าการกระทรวงคมนาคม ทั้ง 15 นโยบาย และรัฐมนตรีช่วยว่าการกระทรวงคมนาคม 2 นโยบาย รวมถึงการดําเนินการในช่วงอุทกภัย โดยการจัดตั้ง “ศูนย์ช่วยเหลือผู้ประสบอุทกภัย” พร้อมบูรณาการร่วมกับหน่วยงานที่เกี่ยวข้อง เพื่อเฝ้าระวังและช่วยเหลือประชาชนตลอดระยะเวลาที่ประสบปัญหาอุทกภัยจนกระทั่งเข้าสู่สภาวะการณ์ปกติ นอกจากนี้ กรมเจ้าท่า ได้จัดกิจกรรมกับหน่วยงานที่เกี่ยวข้องในการรวมพลบูรณาการ ปฏิบัติงาน “ลอยกระทงปลอดภัย..ไร้อุบัติเหตุ” ซึ่งผลจากการดําเนินการทําให้ไม่มีอุบัติเหตุและเหตุการณ์โดยรวมปกติ
ในการนี้ นายอธิรัฐ ได้ติดตามผลการดําเนินงานตามนโยบาย/ แผนงานและข้อสั่งการ ปี 2565 และมอบนโยบายการดําเนินงานกรมเจ้าท่า ปี 2566 ดังนี้
1. การปรับปรุงท่าเรือโดยสารแม่น้ําเจ้าพระยา (Smart Pier) ในปี 2565 กรมเจ้าท่าสร้างท่าเรือแล้วเสร็จพร้อมใช้งาน จํานวน 5 ท่า ได้แก่ ท่ากรมเจ้าท่าท่าสะพานพุทธ ท่านนทบุรี ท่าช้าง ท่าสาทร ซึ่งอยู่ระหว่างดําเนินการพร้อมเปิดใช้งานภายในปี 2565 จํานวน 6 ท่า ได้แก่ ท่าเตียนท่าบางโพท่าพระราม 7ท่าพายัพ ท่าราชินี ท่าเกียกกาย ในปี 2566 ปรับปรุงก่อสร้างจํานวน 3 ท่าเรือ ได้แก่ ท่าปิ่นเกล้าท่าพระราม 5ท่าปากเกร็ด
2. การขุดลอกต่างตอบแทนแก้ปัญหาภัยแล้งในปี 2565 กรมเจ้าท่าได้ดําเนินการขุดลอกไปแล้ว 132 แห่ง ปริมาณดินรวม 18,160,500 ลบ.ม./ ขุดลอกต่างตอบแทนและอื่นๆ ปริมาณ 5.00 ล้าน ลบ.ม. ประหยัดงบประมาณ 285 ล้านบาท ในปี 2566จํานวน 54 แห่ง ปริมาณดินรวม 4,048,600 ลบ.ม./ ขุดลอกต่างตอบแทนและอื่นๆ (ออกใบอนุญาตแล้ว) รวม 170,101.2 ลบ.ม.
3. เรือไฟฟ้า (EV BOAT) ในแม่น้ําเจ้าพระยา ปัจจุบันมี จํานวน 26 ลํา ในปี 2565 เพิ่มขึ้น 11 ลํา ในปี 2566 เพิ่มขึ้น 7 ลํา
4. องค์การทางทะเลระหว่างประเทศ (IMO) ในปี 2565 ดําเนินการตามแผนปฏิบัติการแก้ไขข้อบกพร่อง (CAP) จํานวน 29 รายการ ในปี 2566 เตรียมความพร้อมรับการตรวจประเมินจากองค์กรทางทะเลระหว่างประเทศ (IMO) ในเดือนกุมภาพันธ์ 2566 (ระหว่างวันที่ 20 - 27 กุมภาพันธ์ 2566)
ท้ายนี้ รักษาการอธิบดีกรมเจ้าท่า รับนโยบายของรัฐมนตรีว่าการกระทรวงคมนาคม และรัฐมนตรีช่วยว่าการกระทรวงคมนาคม เพื่อนําไปสู่การปฏิบัติให้เป็นไปตามแผนและสอดรับนโยบายของรัฐบาล พร้อมเดินหน้าโครงการสําคัญต่างๆ ของกรมเจ้าท่า เพื่อให้ประชาชนได้รับประโยชน์สูงสุด และดําเนินการด้วยความรอบคอบ โปร่งใส เป็นไปตามระเบียบ กฎหมายที่เกี่ยวข้องและหลักธรรมาภิบาลอย่างเคร่งครัดต่อไป
รัฐบาลไทย-ข่าวทำเนียบรัฐบาล-สุริยะ ย้ำ!! พร้อมรับมือ PM2.5 สั่งกรมโรงงานฯ เดินหน้าตรวจโรงงานเชิงรุก ไม่ปรับปรุงสั่งปิดทันที
วันพฤหัสบดีที่ 10 พฤศจิกายน 2565
สุริยะ ย้ํา!! พร้อมรับมือ PM2.5 สั่งกรมโรงงานฯ เดินหน้าตรวจโรงงานเชิงรุก ไม่ปรับปรุงสั่งปิดทันที
สุริยะ ย้ํา!! พร้อมรับมือ PM2.5 สั่งกรมโรงงานฯ เดินหน้าตรวจโรงงานเชิงรุก ไม่ปรับปรุงสั่งปิดทันที
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรมพร้อมรับมือในการแก้ไขปัญหาฝุ่นละอองขนาดเล็ก (PM 2.5) มอบนโยบายดําเนินการต่อเนื่องตาม 3 มาตรการ คือ 1. มาตรการเร่งด่วน เข้มงวด กรณีตรวจพบโรงงานปล่อยเกินมาตรฐาน ให้ออกคําสั่งปรับปรุงแก้ไขทันที 2. มาตรการระยะกลาง พัฒนาระบบเฝ้าระวังและเตือนภัยมลพิษทางอากาศระยะไกล (Pollution Online Monitoring System: POMS) และ 3. มาตรการระยะยาว ทบทวนและปรับปรุงมาตรฐานการระบายมลพิษทางอากาศจากโรงงานอุตสาหกรรมให้เทียบเท่ามาตรฐานสากล โดยมอบหมายกรมโรงงานอุตสาหกรรม (กรอ.) เป็นหน่วยงานหลักในการผลักดันนโยบายสู่การดําเนินการอย่างบูรณาการ และให้เน้นตรวจเชิงรุกด้านฝุ่นละอองโรงงานที่มีกระบวนการเผาไหม้ โรงงานที่ใช้ถ่านหินเป็นเชื้อเพลิง โรงงานที่มีการใช้หม้อน้ํา โรงงานหลอมเหล็กหรือโลหะ โรงงานผลิตคอนกรีตผสมเสร็จ และโรงงานผลิตแอสฟัลติก ที่มีความเสี่ยงที่จะก่อให้เกิดฝุ่นละอองขนาดเล็กในกรุงเทพฯ และปริมณฑล จํานวน 896 โรงงาน แบ่งเป็นโรงงานในพื้นที่กรุงเทพมหานคร 260 โรงงาน โรงงานในเขตปริมณฑล (สมุทรปราการ ปทุมธานี นครปฐม และนนทบุรี) จํานวน 636 โรงงาน หากพบการกระทําผิด จะให้สั่งปรับปรุงแก้ไขหรือหยุดประกอบกิจการทันที
นายจุลพงษ์ ทวีศรี อธิบดีกรมโรงงานอุตสาหกรรม กล่าวว่า ได้สั่งการให้หน่วยงานใน กรอ. ดําเนินการตามนโยบายรัฐมนตรีว่าการกระทรวงอุตสาหกรรม โดยให้ดําเนินการตรวจกํากับโรงงานอย่างเข้มงวด เพื่อเป็นการป้องกันปัญหาฝุ่นละอองขนาดเล็ก (PM2.5) จากการประกอบกิจการโรงงาน นอกจากนี้เมื่อกลางปี กรอ. ได้ออกกฎหมายให้โรงงานต้องติดตั้งเครื่องมือหรือเครื่องอุปกรณ์พิเศษ (CEMS) เพื่อติดตามข้อมูลการระบายมลพิษอากาศจากปล่องโรงงานอุตสาหกรรม และให้โรงงานส่งข้อมูลเข้าสู่ระบบเฝ้าระวังและเตือนภัยมลพิษระยะไกลแสดงผลบนเว็บไซต์ของ กรอ. https://poms.diw.go.th และ แอปพลิเคชัน POMS (Pollution Online Monitoring System) ประชาชนสามารถติดตามการระบายมลพิษอากาศของโรงงานได้ตลอดเวลา โดยสามารถดาวน์โหลดแอปพลิเคชันได้ทั้งระบบ Android และ iOSพร้อมกําชับผู้ประกอบการวางแผนการผลิต และควบคุมดูแลการประกอบกิจการ ให้อยู่ในเกณฑ์มาตรฐาน ต้องดูแลรักษาระบบบําบัดมลพิษอากาศให้มีประสิทธิภาพตลอดเวลา นายจุลพงษ์ กล่าวปิดท้าย
รัฐบาลไทย-ข่าวทำเนียบรัฐบาล-เกษตรกรปลูกมัน เฮ! ไทย MOU กับฟิลิปปินส์ ส่งออกมันเส้น - อัดเม็ด สร้างรายได้กว่า 2 หมื่น ลบ./ปี ช่วยดันราคามันสูงขึ้นต่อเนื่อง
วันพฤหัสบดีที่ 10 พฤศจิกายน 2565
เกษตรกรปลูกมัน เฮ! ไทย MOU กับฟิลิปปินส์ ส่งออกมันเส้น - อัดเม็ด สร้างรายได้กว่า 2 หมื่น ลบ./ปี ช่วยดันราคามันสูงขึ้นต่อเนื่อง
.....
ข่าวดีสําหรับพี่น้องเกษตรกรผู้ปลูกมันสําปะหลัง ล่าสุด ก.พาณิชย์ จับมือกับสมาคมผู้ผลิตอาหารสัตว์ของฟิลิปปินส์ (The Philippines Association of Feed Millers, Inc.: PAFMI) จัดกิจกรรมลงนามบันทึกข้อตกลง (MOU) เจรจาซื้อขายมันเส้นและมันอัดเม็ดของไทย คิดเป็นมูลค่ากว่า 20,000 ล้านบาท/ปี ระหว่างสมาคมโรงงานผู้ผลิตมันสําปะหลังภาคตะวันออกเฉียงเหนือ สมาคมการค้ามันสําปะหลังไทย และสมาคมโรงงานผลิตภัณฑ์มันสําปะหลังไทย กับสมาคมผู้ผลิตอาหารสัตว์ของฟิลิปปินส์ (PAFMI) เมื่อวันที่ 6 พ.ย. 65 ที่ผ่านมา
.
นับเป็นการซื้อขายล็อตใหญ่ที่สุดในประวัติศาสตร์ เนื่องจากประเทศฟิลิปปินส์มีความต้องการนําเข้ามันสําปะหลังจากไทยไปใช้เป็นวัตถุดิบทางเลือกสําหรับผลิตอาหารสัตว์ เพื่อทดแทนข้าวโพดเลี้ยงสัตว์และธัญพืชอื่นที่มีราคาสูงขึ้นจากสถานการณ์ความขัดแย้งรัสเซีย - ยูเครน
.
แม้ปัจจุบันราคามันสําปะหลังในประเทศทั้งระบบจะอยู่ในเกณฑ์ดี แต่รัฐบาลไม่ได้นิ่งนอนใจ เร่งขยายตลาดส่งออกมันสําปะหลังต่อเนื่องเพื่อให้เกษตรกรเชื่อมั่นว่าจะมีตลาดที่ดีรองรับ สามารถจําหน่ายผลผลิตได้ในราคาที่เป็นธรรมและสอดคล้องกับกลไกตลาดโลก
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-SME D Bank ปลื้ม ‘สินเชื่อ COD ไปรษณีย์ไทย’ ติดสปีดสุดปัง สัปดาห์เดียวแห่กู้ทะลุ 200 ราย แนะรีบยื่นก่อนเต็ม มาก่อน! มีสิทธิ์ก่อน!
วันพฤหัสบดีที่ 10 พฤศจิกายน 2565
SME D Bank ปลื้ม ‘สินเชื่อ COD ไปรษณีย์ไทย’ ติดสปีดสุดปัง สัปดาห์เดียวแห่กู้ทะลุ 200 ราย แนะรีบยื่นก่อนเต็ม มาก่อน! มีสิทธิ์ก่อน!
SME D Bank ร่วมกับ บจ.ไปรษณีย์ไทย เปิดตัว “สินเชื่อเพื่อผู้ประกอบการค้าขายผ่าน Cash on Delivery (COD) ไปรษณีย์ไทย” หรือ “สินเชื่อ COD ไปรษณีย์ไทย” เมื่อวันที่ 1 พ.ย.2565 ที่ผ่านมา ได้การตอบรับดีมากจากผู้ประกอบการเอสเอ็มอีธุรกิจค้าขายออนไลน์
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เผยว่า หลังจากที่ SME D Bank ร่วมกับบริษัท ไปรษณีย์ไทย จํากัด เปิดตัว “สินเชื่อเพื่อผู้ประกอบการค้าขายผ่าน Cash on Delivery (COD) ไปรษณีย์ไทย” หรือ “สินเชื่อ COD ไปรษณีย์ไทย” เมื่อวันที่ 1 พฤศจิกายน 2565 ที่ผ่านมา ปรากฏว่า ได้การตอบรับดีมากจากผู้ประกอบการเอสเอ็มอีธุรกิจค้าขายออนไลน์ มียอดยื่นกู้แล้ว ณ วันที่ 8 พ.ย. 65 รวมมากกว่า 200 ราย ส่วนใหญ่ประกอบธุรกิจจัดจําหน่ายสินค้าแฟชั่นและสิ่งของจําเป็นในชีวิตประจําวัน เช่น เสื้อผ้า เครื่องสําอาง อุปกรณ์กีฬา ประดับยนต์ เป็นต้น กระจายอยู่ทุกจังหวัดทั่วประเทศ ทั้งรูปแบบบุคคลธรรมดาและนิติบุคคล ซึ่งจากจํานวนยื่นกู้ มีรายเข้าเกณฑ์ตามเงื่อนไขเกือบ 50 ราย วงเงินยื่นกู้รวมประมาณ 7 ล้านบาท เฉลี่ยรายละ 160,000 บาท และได้รับการอนุมัติแล้ว 2 ราย ได้แก่ “Kummee Shop” ธุรกิจจําหน่ายสื่อและอุปกรณ์โยคะ จ.ชัยภูมิ และ "เคทีจี สปอร์ต" ธุรกิจจําหน่ายอุปกรณ์กีฬา จ.นครราชสีมา
สาเหตุที่ “สินเชื่อ COD ไปรษณีย์” ได้การตอบรับอย่างล้นหลาม เพราะปัจจุบัน กระแสการค้าออนไลน์ ผ่านกระบวนการชําระเงินปลายทาง หรือ Cash on Delivery (COD) กําลังได้รับความนิยมอย่างสูง ดังนั้น ผู้ประกอบการจึงต้องการเงินทุนไปเสริมสภาพคล่องกิจการ เดินหน้าธุรกิจได้โดยไม่สะดุด ประกอบกับสินเชื่อนี้ กระบวนการกู้ง่าย ไม่ต้องใช้เอกสาร ไม่ต้องใช้หลักทรัพย์ หรือบุคคลค้ําประกัน เพียงสมัครง่ายผ่าน [emailprotected] และมียอดขายผ่าน COD ไปรษณีย์ไทยเท่านั้น ช่วยให้ผู้ประกอบการได้รับเงินรวดเร็ว สามารถนําไปใช้วางแผนบริหารจัดการธุรกิจ หรือสต็อกสินค้าได้เหมาะสม ช่วยสร้างรายได้เพิ่มยอดขายให้ธุรกิจเติบโตเป็นอย่างดี
ทั้งนี้ “สินเชื่อ COD ไปรษณีย์ไทย” มีวงเงินรวมเพียงแค่ 300 ล้านบาท ผู้ประกอบการเอสเอ็มอีที่สนใจใช้บริการ ต้องรีบแจ้งความประสงค์ยื่นกู้โดยเร็ว ก่อนจะเต็มวงเงิน โดยจะใช้เกณฑ์มาก่อน มีสิทธิ์ก่อน เงื่อนไขวงเงินกู้สูงสุด 300,000 บาทต่อราย ดอกเบี้ยต่ําเริ่มต้น 1.05% ต่อเดือนเท่านั้น ปิดรับคําขอสินเชื่อในวันที่ 30 มิ.ย.66 หรือเมื่อเต็มวงเงิน สามารถตรวจสอบคุณสมบัติ หลักเกณฑ์ เงื่อนไข และแจ้งความประสงค์ยื่นกู้ ได้ที่เว็บไซต์ www.smebank.co.th และ LINE Official Account : SME Development Bank หรือสอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-รมว.เฮ้ง ห่วงแรงงานไทยถูกหลอกทำงานญี่ปุ่น สั่งกรมการจัดหางานเร่งตรวจสอบช่วยเหลือ
วันพฤหัสบดีที่ 10 พฤศจิกายน 2565
รมว.เฮ้ง ห่วงแรงงานไทยถูกหลอกทํางานญี่ปุ่น สั่งกรมการจัดหางานเร่งตรวจสอบช่วยเหลือ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากกรณี คนไทย 27 ราย ยื่นหนังสือร้องเรียน ต่อพล.ต.อ. อดุลย์ แสงสิงแก้ว ประธานคณะกรรมาธิการแรงงานวุฒิสภา ขอความช่วยเหลือเนื่องจากถูกหลอกลวงจากนายหน้าจัดหางาน
ผ่านทางสื่อโซเชียลมีเดีย อ้างว่าสามารถพาไปทํางานประเทศญี่ปุ่น โดยใช้ “วีซ่าทักษะเฉพาะทาง”Specified skilled Worker จนทําให้แรงงานไทยที่หลงเชื่อสูญเงินค่าบริการจัดหางานไปแล้วรายละ 20,000 – 70,000 บาท สุดท้ายถูกเลื่อนกําหนดเดินทางไปเรื่อยๆ เมื่อเห็นพิรุธ ขอเงินคืนกลับถูกนายหน้าบ่ายเบี่ยง ทําให้บางรายเสียทั้งเงินและงาน เนื่องจากแจ้งลาออกจากงานล่วงหน้า เพื่อเตรียมเดินทางไปทํางานที่ใหม่ในประเทศญี่ปุ่น ทําให้ได้รับความเดือดร้อนอย่างมาก เป็นมูลค่าความเสียหายรวม 5 ล้านบาท ซึ่งตนในฐานะรัฐมนตรีว่าการกระทรวงแรงงานรับทราบเรื่องแล้วไม่นิ่งนอนใจ ได้สั่งการกรมการจัดหางานเร่งตรวจสอบข้อเท็จจริงกรณีดังกล่าวทันที
“ผมได้สั่งการอธิบดีกรมการจัดหางาน เร่งตรวจสอบแล้วพบว่า นายซังคิวและพวก ที่ถูกแรงงานไทย 27 คน รวมตัวกันร้องเรียนนั้น ไม่ได้รับใบอนุญาตให้จัดหางานจากกรมการจัดหางาน จึงไม่สามารถรับสมัครและจัดส่งแรงงานไทยไปทํางานต่างประเทศได้ ซึ่งกรมการจัดหางานจะเร่งดําเนินคดีต่อไป ในส่วนโรงเรียนสอนภาษาดังกล่าว ได้ประสานหน่วยงานเจ้าของเรื่องรับไปดําเนินการต่อ สุดท้ายผมขอฝากความห่วงใยถึงคนไทยที่ต้องการเดินทางไปทํางานต่างประเทศ ก่อนหลงเชื่อโอนเงินให้ผู้ใด ขอให้ตรวจสอบรายชื่อบริษัทจัดหางานกับกรมการจัดหางานก่อน”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า กรมการจัดหางานมีศูนย์ประสานการปราบปรามผู้เป็นภัยต่อคนหางาน กองทะเบียนจัดหางานกลางและคุ้มครองคนหางาน ทําหน้าที่ติดตาม เฝ้าระวัง การโฆษณาจัดหางานบนสื่อโซเชียลมีเดียอย่างเข้มงวด หากพบผู้ใดโฆษณาจัดหางานโดยไม่ได้รับอนุญาตจากกรมการจัดหางาน ถือว่ามีความผิด ต้องระวางโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ และผู้ใดหลอกลวงผู้อื่นว่าสามารถหางาน หรือส่งไปฝึกงานในต่างประเทศได้ โดยการหลอกลวงดังว่านั้นได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง ต้องระวางโทษจําคุก 3-10 ปี หรือปรับตั้งแต่ 60,000 – 200,000 บาท หรือทั้งจําทั้งปรับ นอกจากนี้ผู้ใดที่จัดหางานให้คนหางานเพื่อไปทํางานในต่างประเทศ โดยไม่ได้รับใบอนุญาตจากนายทะเบียนจัดหางานกลาง ต้องระวางโทษจําคุกตั้งแต่ 3 - 10 ปี หรือปรับตั้งแต่ 60,000 บาท - 200,000 บาท หรือทั้งจําทั้งปรับ
“สําหรับผู้ที่สนใจไปทํางานต่างประเทศสามารถศึกษาหาข้อมูลเกี่ยวกับประเทศที่ตนจะเดินทางไปทํางาน เพื่อป้องกันการหลอกลวงได้ที่เว็บไซต์กรมการจัดหางาน doe.go.th หรือ doe.go.th/overseas เว็บไซต์กองบริหารแรงงานไทยไปต่างประเทศ ตรวจสอบรายชื่อบริษัทจัดหางานที่ได้รับอนุญาตที่เว็บไซต์ doe.go.th/ipd กรณีประสบปัญหาจากการสมัครงานหรือการเดินทางไปทํางานต่างประเทศร้องทุกข์ได้ที่ศูนย์ประสานการปราบปรามผู้เป็นภัยต่อคนหางาน กองทะเบียนจัดหางานกลางและคุ้มครองคนหางาน กรมการจัดหางาน หรือสํานักงานจัดหางานจังหวัดที่ตนมีภูมิลําเนาอยู่ และสอบถามข้อมูลเพิ่มเติมได้ที่หมายโทรศัพท์ 0 2245 6708 หรือสายด่วนกระทรวงแรงงาน 1506 กด 2 สายด่วนกรมการจัดหางาน 1694”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-นายกฯ มั่นใจ “เอเปค 2022” ช่วยเอกชนไทยฟื้นตัวเร็วขึ้น เตรียมหารือการพัฒนา 4 ด้าน พร้อมเปิดเวทีสร้างเครือข่าย ผู้นำเอเปค-ภาคธุรกิจ
วันพฤหัสบดีที่ 10 พฤศจิกายน 2565
นายกฯ มั่นใจ “เอเปค 2022” ช่วยเอกชนไทยฟื้นตัวเร็วขึ้น เตรียมหารือการพัฒนา 4 ด้าน พร้อมเปิดเวทีสร้างเครือข่าย ผู้นําเอเปค-ภาคธุรกิจ
.....
พล.อ.ประยุทธ์ จันทร์โอชา นายกรัฐมนตรี และ รมว.กห. เชื่อมั่นว่าการประชุมเอเปค 2022 จะส่งผลสําคัญต่อการฟื้นตัวของภาคเอกชน โดยจะมีการหารือถึงแนวทางใหม่ ๆ ในการเพิ่มโอกาสทางเศรษฐกิจ MSMEs ไทย และปรับปรุงการเชื่อมต่อทางเศรษฐกิจในภูมิภาคเอเปค 4 ด้าน คือ การประยุกต์ใช้เศรษฐกิจชีวภาพ เศรษฐกิจหมุนเวียน เศรษฐกิจสีเขียว การเปลี่ยนผ่านสู่ดิจิทัล ช่วยให้ธุรกิจขนาดเล็กพัฒนาได้เร็วขึ้น การจัดหาเงินทุนและปรับโครงสร้างหนี้ การรับมือกับตลาดที่กําลังพัฒนาเปลี่ยนแปลงไปและสร้างสิ่งแวดล้อมที่สนับสนุนสตาร์ทอัพ ส่งเสริมนวัตกรรม
.
มีไฮไลท์เป็นเวทีหารือเพื่อสร้างเครือข่าย ส่งเสริมปฏิสัมพันธ์ แลกเปลี่ยนข้อคิดเห็นและข้อเสนอแนะระหว่างผู้นําเขตเศรษฐกิจเอเปค กับภาคธุรกิจ ได้แก่ การประชุม APEC CEO Summit Thailand 2022 และ สภาที่ปรึกษาทางธุรกิจเอเปค APEC Business Advisory Council เพื่อสร้างโอกาสการเจริญเติบโตแก่เขตเศรษฐกิจและภาคเอกชนได้อย่างเต็มที่
.
อ่านเพิ่มเติม คลิก >>https://www.thaigov.go.th/news/contents/details/61416
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“กรุงไทย” ยกทัพขึ้นเหนือ จัดโปรแรง งาน Money Expo เชียงใหม่ ตอบโจทย์ลูกค้าทุกมิติ
วันพฤหัสบดีที่ 10 พฤศจิกายน 2565
“กรุงไทย” ยกทัพขึ้นเหนือ จัดโปรแรง งาน Money Expo เชียงใหม่ ตอบโจทย์ลูกค้าทุกมิติ
ธ.กรุงไทยนําเสนอบริการทางการเงินในงาน Money Expo Chiangmai 2022 ภายใต้แนวคิด “ติดปีกไทย สู่ความยั่งยืน : Empower Better Life for All Thais” ระหว่างวันที่ 11-13 พ.ย.2565 ณ เชียงใหม่ฮอลล์ ศูนย์การค้าเซ็นทรัลพลาซาเชียงใหม่ แอร์พอร์ต
ธนาคารกรุงไทย ในฐานะธนาคารพาณิชย์ชั้นนําของประเทศ เดินหน้ายกระดับคุณชีวิตคนไทยให้ดีขึ้นในทุกวัน นําเสนอบริการทางการเงินสุดพิเศษใน งานมหกรรมการเงินเชียงใหม่ ครั้งที่ 17 (Money Expo Chiangmai 2022) ภายใต้แนวคิด “ติดปีกไทย สู่ความยั่งยืน : Empower Better Life for All Thais” ด้วยผลิตภัณฑ์การเงินและการลงทุนที่ตอบโจทย์ลูกค้าทุกกลุ่มในทุกมิติ ระหว่างวันที่ 11 - 13 พฤศจิกายน 2565 ณ เชียงใหม่ฮอลล์ ศูนย์การค้าเซ็นทรัลพลาซาเชียงใหม่ แอร์พอร์ต
สําหรับไฮไลท์บริการทางการเงินและโปรโมชั่น จัดเต็มทั้งสินเชื่อรายย่อย สินเชื่อ SME ได้แก่ สินเชื่อที่อยู่อาศัยสําหรับทรัพย์สินพร้อมขาย (NPA) ผ่อนนานสูงสุด 40 ปี ยกเว้นค่าธรรมเนียมการประเมินราคาหลักทรัพย์ประกัน สินเชื่อกรุงไทยบ้านให้เงิน เปลี่ยนหลักทรัพย์ให้เป็นเงินก้อนโตได้ง่ายๆ วงเงินสูงสุด 20 ล้านบาท ผ่อนนานสูงสุด 30 ปี สินเชื่อบ้านกรุงไทย ดอกเบี้ยเริ่มต้นปีแรก 1.00% วงเงินสูงสุด 100% ระยะเวลากู้สูงสุด 40 ปี ฟรีค่าธรรมเนียมยื่นกู้ สินเชื่อกรุงไทย Smart Money สําหรับผู้มีรายได้ประจํา แต่ไม่มีบัญชีเงินเดือนกับธนาคาร วงเงินสูงสุด 5 เท่าของรายได้ ไม่ต้องมีหลักประกัน ผ่อนนาน 5 ปี
นอกจากนี้ยังมี สินเชื่อกรุงไทยธนวัฏ เพื่อสมาชิกกบข. วงเงินสูงสุด 15 เท่าของเงินเดือน คิดดอกเบี้ยตามจํานวนเงินใช้จริง สินเชื่ออเนกประสงค์ เพื่อสมาชิกกบข. วงเงินสูงสุด 5 ล้านบาท ดอกเบี้ยพิเศษเริ่มต้น 6.47% ต่อปี ไม่ต้องมีบัญชีเงินเดือนผ่านกรุงไทย ก็ยื่นกู้ได้
เสริมสภาพคล่อง ติดปีกธุรกิจ SME ด้วย สินเชื่อฟื้นฟูเพื่อธุรกิจ ดอกเบี้ยพิเศษ 2 ปีแรก ไม่เกิน 2% ต่อปี ผ่อนนานสูงสุด 10 ปี สินเชื่อ Krungthai SME Smart Shop สําหรับร้านค้ารายย่อย พ่อค้าแม่ค้า ที่ต้องการเงินลงทุนเพื่อขยายร้าน เติมสต็อก เปิดร้านสาขาใหม่ หรือเพิ่มเงินหมุนเวียนในธุรกิจ ไม่ต้องใช้หลักประกัน แค่ใช้แอปพลิเคชันถุงเงิน หรือเครื่อง EDC กรุงไทย วงเงินสูงสุดหลักล้านบาท
ตอบโจทย์การวางแผนด้านสุขภาพและการลงทุน ด้วย คาราวานตรวจสุขภาพฟรี ของกรุงไทย-แอกซ่า ประกันชีวิต พร้อมแคมเปญพิเศษ iHealthy Ultra มาตรฐานใหม่ของการวางแผนเรื่องสุขภาพ เปิดบัญชีซื้อ-ขายหลักทรัพย์ผ่านแอปฯ WealthMe ของ Krungthai XSpring รับฟรี Tops E-Voucher มูลค่า 100 บาท ลงทุน 200,000 บาทขึ้นไป รับฟรีกระเป๋า G2000 สมัครบัตรเครดิต KTC รับบัตรกํานัล Starbucks มูลค่า 200 บาท
สําหรับข้อมูลเพิ่มเติม ติดต่อสอบถามได้ที่ ธนาคารกรุงไทยทุกสาขา หรือ Krungthai Contact Center โทร. 02-111-1111 หรือ www.krungthai.com
รัฐบาลไทย-ข่าวทำเนียบรัฐบาล-รฟท. จัดเดินขบวนพิเศษรถจักรไอน้ำนำเที่ยว เฉลิมพระเกียรติ 5 ธันวาคม
วันพฤหัสบดีที่ 10 พฤศจิกายน 2565
รฟท. จัดเดินขบวนพิเศษรถจักรไอน้ํานําเที่ยว เฉลิมพระเกียรติ 5 ธันวาคม
เปิดจําหน่ายตั๋วโดยสาร ตั้งแต่วันที่  11 พฤศจิกายน 2565 เป็นต้นไป
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า เนื่องในวันที่ 5 ธันวาคมของทุกปี เป็นวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และรัฐบาลยังได้กําหนดให้เป็นวันชาติ วันศูนย์รวมจิตใจความสมัครสมานสามัคคีของคนในชาติ และวันพ่อแห่งชาติรฟท. จึงได้จัดกิจกรรม เดินขบวนพิเศษรถจักรไอน้ํานําเที่ยว เฉลิมพระเกียรติ 5 ธันวาคม เพื่อแสดงความจงรักภักดีและน้อมรําลึกในพระมหากรุณาธิคุณอันหาสุดมิได้ต่อกิจการรถไฟไทย รวมถึงโครงการอันเนื่องมาจากพระราชดําริอื่นๆ อีกนับพันโครงการ ที่สร้างความผาสุกแก่พสกนิกรภายในประเทศ
ในโอกาสนี้รฟท. ได้นําหัวรถจักรไอน้ํา รุ่นแปซิฟิก หมายเลข 824 และ 850 รุ่นหลังสงครามโลกครั้งที่ 2 ผลิตโดยบริษัท นิปปอน ชาร์เรียว จํากัด ซึ่งปัจจุบันได้เก็บรักษาและซ่อมบํารุงอยู่ที่โรงรถจักรธนบุรี มาจัดเดินขบวนพิเศษรถจักรไอน้ํานําเที่ยว เส้นทางสายประวัติศาสตร์ระหว่างสถานีกรุงเทพถึงสถานีฉะเชิงเทรา เพื่อให้ประชาชนได้ร่วมน้อมรําลึกในพระมหากรุณาธิคุณของพระองค์ โดยเริ่มจําหน่ายตั๋วโดยสาร ตั้งแต่วันที่ 11 พฤศจิกายน 2565 เป็นต้นไป อัตราค่าโดยสาร รถธรรมดาชั้น 3 ไป - กลับ ผู้ใหญ่/เด็ก ราคา 299 บาท และตู้โดยสารปรับอากาศ (รถโอทอป) ราคา 799 บาท โดยผู้โดยสารจะได้รับบริการอาหารว่างและน้ําดื่มทั้งเที่ยวไป - กลับทุกที่นั่ง
ผู้สนใจสามารถติดต่อซื้อตั๋วและสํารองที่นั่งล่วงหน้าด้วยระบบ D-Ticket หรือที่สถานีรถไฟทุกแห่งทั่วประเทศ หรือสอบถามข้อมูลเพิ่มเติมที่ศูนย์บริการข้อมูลลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเว็บไซต์ www.railway.co.th หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
สําหรับเส้นทางขบวนรถจักรไอน้ําพิเศษนําเที่ยวเส้นทางกรุงเทพ - ฉะเชิงเทรา - กรุงเทพ ขบวนที่ 903/904 จะออกจากสถานีกรุงเทพ (หัวลําโพง) เวลา 08.10 น. ถึงสถานีฉะเชิงเทราเวลา 09.50 น. นักท่องเที่ยวสามารถเดินทางท่องเที่ยวภายในจังหวัดฉะเชิงเทราได้ตามอัธยาศัยประมาณ 6 ชั่วโมง อาทิ กราบสักการะหลวงพ่อพระพุทธโสธร พระพุทธรูปสําคัญของจังหวัดฉะเชิงเทรา ณ วัดโสธรวรารามวรวิหาร ไหว้ขอพรพระพิฆเนศวัดสมานรัตนาราม เดินชม ช้อปสินค้าที่ตลาดบ้านใหม่
จากนั้นขบวนรถเที่ยวกลับออกจากสถานีฉะเชิงเทรา เวลา 16.30 น. ถึงกรุงเทพ เวลา 18.10 น.โดยมีสถานีที่หยุดรับ - ส่งผู้โดยสาร ได้แก่ สถานีมักกะสัน คลองตัน หัวหมาก ซึ่งนักท่องเที่ยวสามารถขึ้นหรือลงตามสถานีดังกล่าว ขณะเดียวกันยังขอเชิญชวนประชาชนทั่วไปที่อาศัยอยู่ใกล้เส้นทางรถไฟสายกรุงเทพ – ฉะเชิงเทรา สามารถร่วมบันทึกภาพหัวรถจักรไอน้ําในเส้นทางที่ขบวนรถวิ่งผ่านได้ตลอดเส้นทาง
รัฐบาลไทย-ข่าวทำเนียบรัฐบาล-DAD สานต่อโครงการ “แยกขวด สู้ภัยโควิด”
วันพฤหัสบดีที่ 10 พฤศจิกายน 2565
DAD สานต่อโครงการ “แยกขวด สู้ภัยโควิด”
DAD Asset Development ร่วม ส่งมอบขวดพลาสติกที่ใช้แล้ว (ขวด PET) ในโครงการ “แยกขวด สู้ภัยโควิด” ให้แก่ พระราชวัชรบัณฑิต (ประนอม ธมฺมาลงฺกาโร) เจ้าอาวาสวัดจากแดง อ.พระประแดง จ.สมุทรปราการ เพื่อนําขวดมาแปรรูปทําชุด PPE สําหรับพระสงฆ์ใช้ในการปฏิบัติศาสนกิจ
นายธีธัช สุขสะอาด รองกรรมการผู้จัดการ บริษัท ธนารักษ์พัฒนาสินทรัพย์ จํากัด หรือ DAD Asset Development ร่วมกับนายจรง เจียมอนุกูลกิจ ผู้จัดการโครงการ บริษัท สโตนเฮ้นจ์ อินเตอร์ จํากัด (มหาชน) หรือ STI ผู้แทนกลุ่มที่ปรึกษาควบคุมงานก่อสร้างโครงการพัฒนาพื้นที่ส่วนขยายศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ โซน C ส่งมอบขวดพลาสติกที่ใช้แล้ว (ขวด PET) ในโครงการ “แยกขวด สู้ภัยโควิด” ให้แก่ พระราชวัชรบัณฑิต (ประนอม ธมฺมาลงฺกาโร) เจ้าอาวาสวัดจากแดง อ.พระประแดง จ.สมุทรปราการ เพื่อนําขวดมาแปรรูปทําชุด PPE สําหรับพระสงฆ์ใช้ในการปฏิบัติศาสนกิจ ในช่วงสถานการณ์โควิด-19 ระบาด และนํามาขวดพลาสติกที่ใช้แล้วมารีไซเคิลเป็นผ้าผืน เพื่อให้จิตอาสาของชุมชนนํามาตัดเย็บเป็นชุดผ้าไตรจีวรถวายให้แก่พระสงฆ์ได้สวมใส่
สําหรับโครงการ “แยกขวด สู้ภัยโควิด” DAD ได้ส่งมอบขวด PET ในเฟสแรก จํานวน 275 กิโลกรัม เมื่อวันที่ 6 กันยายน 2565 ที่ผ่านมา และในครั้งนี้เฟสที่สอง DAD ได้ตั้งจุดรับบริจาคบริเวณโดยรอบโครงการศูนย์ราชการเฉลิมพระเกียรติฯ แจ้งวัฒนะ ทั้งหมด 3 จุด ได้แก่ 1. อาคารราชบุรีดิเรกฤทธิ์ (อาคาร A) บริเวณประตู 6 ชั้น 1 2. อาคารรัฐประศาสนภักดี (อาคาร B) บริเวณทางเชื่อมอาคารจอดรถ ชั้นที่ 2 และ 3. กองอํานวยการร่วมโครงการศูนย์ราชการเฉลิมพระเกียรติฯ โซน C (ตั้งอยู่บริเวณตรงข้ามอาคาร B) ได้ขวด PET ทั้งหมดรวม จํานวน 99 กิโลกรัม
ทั้งนี้ โครงการดังกล่าว ยังสอดคล้องตามแผนพัฒนารัฐวิสาหกิจ พ.ศ. 2566-2570 ที่ให้ความสําคัญกับภาวะโลกร้อน การลดปริมาณของก๊าซคาร์บอนไดออกไซต์ (CO2) และการใช้ทรัพยากรที่มีอยู่อย่างคุ้มค่าและยั่งยืน (Reduce Reuse and Recycle) เพื่อเป็นการช่วยลดปัญหาการแยกขยะ การหมุนเวียนพลาสติกที่ใช้แล้ว และการส่งเสริมการรีไซเคิลขยะให้เกิดมูลค่าทําให้เกิดประโยชน์ต่อสิ่งแวดล้อมและถือเป็นงานด้านกิจกรรมเพื่อสังคม อีกด้วย
รัฐบาลไทย-ข่าวทำเนียบรัฐบาล-รถบรรทุกพ่วง 18 ล้อ จอดรถขวางกลางรางรถไฟ ทำให้เกิดอุบัติเหตุชนกับขบวนรถด่วนกรุงเทพ - เชียงใหม่
วันพฤหัสบดีที่ 10 พฤศจิกายน 2565
รถบรรทุกพ่วง 18 ล้อ จอดรถขวางกลางรางรถไฟ ทําให้เกิดอุบัติเหตุชนกับขบวนรถด่วนกรุงเทพ - เชียงใหม่
เกิดเหตุขบวนรถด่วนที่ 51 กรุงเทพ - เชียงใหม่ ชนกับรถบรรทุกพ่วง 18 ล้อ ที่จอดรถขวางกลางรางรถไฟ มีเครื่องกั้นถนนชนิดเครื่องกั้นอัตโนมัติ มีป้ายไฟ ป้ายสัญญาณจราจรครบถ้วน ระหว่างสถานีศาลาแม่ทา - หนองหล่ม อ.แม่ทา จ.ลําพูน ในเบื้องต้นไม่มีผู้ได้รับบาดเจ็บ
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า วันนี้ (10 พ.ย. 65) เวลา 11.24 น. รฟท. ได้รับรายงาน เกิดเหตุขบวนรถด่วนที่ 51 กรุงเทพ - เชียงใหม่ ชนกับรถบรรทุกพ่วง 18 ล้อ หมายเลขทะเบียน 71-0497 เชียงใหม่ ที่จอดรถขวางกลางรางรถไฟ บริเวณจุดตัดเสมอระดับทางรถไฟ-รถยนต์ หลักกิโลเมตรที่ 703/7-8 ระหว่างสถานีศาลาแม่ทา - หนองหล่ม อําเภอแม่ทา จังหวัดลําพูน ซึ่งในบริเวณดังกล่าวมีเครื่องกั้นถนนชนิดเครื่องกั้นอัตโนมัติ มีป้ายไฟ ป้ายสัญญาณจราจรครบถ้วน ส่งผลให้รถจักรดีเซล หมายเลข 4501 ได้รับความเสียหายอย่างมาก และตกราง 6 ล้อ กีดขวางการเดินรถ เบื้องต้น ไม่มีผู้ได้รับบาดเจ็บหรือเสียชีวิต
ทั้งนี้ ภายหลังเกิดเหตุนายนิรุฒ มณีพันธ์ ผู้ว่าการรถไฟแห่งประเทศไทย ได้สั่งการให้เจ้าหน้าที่ดําเนินการขนถ่ายผู้โดยสารบนขบวนรถจากบริเวณที่เกิดเหตุไปยังสถานีปลายทางที่สถานีลําพูน และเชียงใหม่ พร้อมทั้ง ได้ให้เจ้าหน้าที่ลงพื้นที่ตรวจสอบที่เกิดเหตุอย่างเร่งด่วนเพื่อหาสาเหตุการเกิดอุบัติเหตุในครั้งนี้ และเข้าดําเนินการยกรถจักรดีเซลที่ตกรางกีดขวางการเดินรถ ให้กลับมาเปิดให้บริการได้โดยเร็วที่สุด คาดว่าจะแล้วเสร็จในเวลาไม่เกิน 17.00 น. ซึ่งจะไม่ส่งผลกระทบต่อการเดินทางในเส้นทางสายเหนือแต่อย่างใด
รัฐบาลไทย-ข่าวทำเนียบรัฐบาล-นายกรัฐมนตรีกล่าวแสดงข้อคิดเห็น ระหว่างการหารือผู้นำอาเซียนกับสมัชชารัฐสภาอาเซียน เชื่อมั่น AIPA ชวนร่วมสนับสนุนการดำเนินการของรัฐบาลสมาชิกในอาเซียน
วันพฤหัสบดีที่ 10 พฤศจิกายน 2565
นายกรัฐมนตรีกล่าวแสดงข้อคิดเห็น ระหว่างการหารือผู้นําอาเซียนกับสมัชชารัฐสภาอาเซียน เชื่อมั่น AIPA ชวนร่วมสนับสนุนการดําเนินการของรัฐบาลสมาชิกในอาเซียน
นายกรัฐมนตรีกล่าวแสดงข้อคิดเห็นระหว่างการหารือผู้นําอาเซียนกับสมัชชารัฐสภาอาเซียน เชื่อมั่น AIPA ชวนร่วมสนับสนุนการดําเนินการของรัฐบาลสมาชิกในอาเซียน
วันนี้ (วันที่ 10 พฤศจิกายน 2565) เวลา 08.45 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และภริยา เดินทางถึงกรุงพนมเปญ ซึ่งในช่วงสายของวันนี้ นายกรัฐมนตรีได้เข้าเฝ้าฯ พระบาทสมเด็จพระบรมนาถนโรดม สีหมุนี ณ พระบรมราชวัง
ต่อมา เวลา 14.20 น. ณ โรงแรมสกคา กรุงพนมเปญ ได้กล่าวแสดงข้อคิดเห็นในการหารือระหว่างผู้นําอาเซียนกับผู้แทนสมัชชารัฐสภาอาเซียน (ASEAN Inter-Parliamentary Assembly: AIPA) ซึ่งในปีนี้ วัตถุประสงค์สําคัญของการจัดการประชุม AIPA คือ เพื่อส่งเสริมความร่วมมือระหว่างฝ่ายบริหารและฝ่ายนิติบัญญัติในการขับเคลื่อนประชาคมอาเซียน และปรึกษาหารือในการรับมือประเด็นความท้าทายร่วมกัน
การประชุม AIPA เป็นการประชุมแบบเต็มคณะ (plenary) โดยมีสมเด็จอัคคมหาเสนาบดีเดโชฮุน เซน นายกรัฐมนตรีกัมพูชาและประธานอาเซียน เป็นประธานการประชุม และมีผู้นําประเทศสมาชิกอาเซียน 9 ประเทศ ผู้แทนจากรัฐสภาประเทศสมาชิก อาเซียน 9 ประเทศ (เมียนมาไม่เข้าร่วม) เลขาธิการอาเซียน และเลขาธิการ AIPA ซึ่งนายชวน หลีกภัย ประธานรัฐสภาเป็นผู้แทนรัฐสภาไทยเข้าร่วม ในโอกาสนี้ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยสาระสําคัญจากคํากล่าวนายกรัฐมนตรี ดังนี้
นายกรัฐมนตรี ยินดีที่ได้พบกับสมาชิก AIPA วันนี้ การควบคุมการแพร่ระบาดของโควิด-19 อย่างมีประสิทธิภาพแสดงถึงความสําเร็จของรัฐบาล ฝ่ายนิติบัญญัติ และประชาชนที่ร่วมมือเพื่อรับมือกับความท้าทายนี้ อย่างไรก็ดี ต้องร่วมมือกันต่อไปเพื่อฟื้นฟูเศรษฐกิจ แก้ไขประเด็นด้านสังคมและสิ่งแวดล้อมตามคํากล่าวของประธาน AIPA
นายกรัฐมนตรี เชื่อว่า AIPA สนับสนุนการดําเนินการของรัฐบาลสมาชิกในอาเซียนได้ 3 ประการ ดังนี้
1. ตอบสนองต่อการรับมือและบรรเทาผลกระทบจากความท้าทายต่าง ๆ อย่างทันท่วงทีและมีประสิทธิภาพ ฝ่ายนิติบัญญัติและฝ่ายบริหารต้องร่วมมือกันต่อไปเพื่อพิจารณาผ่านร่างกฎหมายที่จําเป็นและงบประมาณของประเทศเพื่อส่งเสริมความมั่นคงด้านสาธารณสุข
2. ขับเคลื่อนวาระของประชาชน หลังการแพร่ระบาดของโควิด-19 ถ่ายทอดความเห็นของประชาชนมายังรัฐบาล โดยเฉพาะในประเด็นที่เกี่ยวกับประชาชนเพื่อขยายผลไปสู่เป้าหมายการพัฒนาที่ยั่งยืน และเพื่อความผาสุกของประชาชน
3. แก้ไขหรือออกกฎหมายภายในให้สอดคล้องกับพันธกรณี และความตกลงของอาเซียน ส่งเสริมการรวมตัวทางเศรษฐกิจ โดยนายกรัฐมนตรียินดีที่ RCEP มีผลบังคับใช้แล้ว และหวังว่าประเทศที่เหลือจะเร่งดําเนินการให้สัตยาบันโดยเร็ว เพื่อใช้ผลประโยชน์จากความตกลงฯ ร่วมกัน
ในตอนท้าย นายกรัฐมนตรีเชื่อมั่นว่ารัฐสภาอาเซียนจะช่วยส่งเสริมความร่วมมือระหว่างทุกภาคส่วน นําประชาคมอาเซียนสู่การพัฒนาที่ยั่งยืนเป็นประชาคมเพื่อประชาชนอย่างแท้จริง
รัฐบาลไทย-ข่าวทำเนียบรัฐบาล-กระทรวงเกษตรฯ จัดการประชุมคณะกรรมการโคนมและผลิตภัณฑ์นม
วันพฤหัสบดีที่ 10 พฤศจิกายน 2565
กระทรวงเกษตรฯ จัดการประชุมคณะกรรมการโคนมและผลิตภัณฑ์นม
รับทราบความก้าวหน้าโครงการช่วยเหลือราคาน้ํานมดิบแก่เกษตรกรผู้เลี้ยงโคนม และแผนการจัดประชุมคณะกรรรมการทั้ง 5 คณะ
เมื่อวันที่ 9 พ.ย. 65 นายสัตวแพทย์อภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะกรรมการโคนมและผลิตภัณฑ์นม ครั้งที่ 4/2565 โดยมีนายสัตวแพทย์ประภาส ภิญโญชีพ รองอธิบดีกรมปศุสัตว์ พร้อมด้วยตัวแทนหน่วยงานราชการต่าง ๆ ภายในสังกัดกระทรวงเกษตรและสหกรณ์ ตัวแทนหน่วยงานราชการภายนอก ผู้ประกอบการภาคอุตสาหกรรมนม และตัวแทนกลุ่มเกษตรกร เข้าร่วม ณ ห้องประชุมกระทรวงเกษตรและสหกรณ์ สําหรับการประชุมในครั้งนี้เพื่อทราบรายงานความก้าวหน้าโครงการช่วยเหลือราคาน้ํานมดิบแก่เกษตรกรผู้เลี้ยงโคนม และแผนการจัดประชุมคณะกรรรมการทั้ง 5 คณะ ภายใต้คณะกรรมการโคนมและผลิตภัณฑ์นม ประจําปีงบประมาณ พ.ศ.2566 โดยมีประเด็นสําคัญดังนี้
- ผลการจัดทําบันทึกข้อตกลง (MOU) การซื้อขายน้ํานมโค ปี 2565/2566
- ขอปรับปรุงคําสั่งคณะอนุกรรมการศูนย์สารสนเทศโคนมระดับชาติ เพิ่มเติม
- (ร่าง) หลักเกณฑ์การจัดสรรโควตาสินค้านม ปี 2566
- ร่างประกาศคณะกรรมการโคนมและผลิตภัณฑ์นม เรื่อง ราคากลางรับซื้อน้ํานมโค ณ หน้าโรงงานแปรรูป พ.ศ.2565
- ทบทวนการสนับสนุนงบประมาณเพื่อเป็นค่าเบี้ยประชุมกรรมการและอนุกรรมการในคณะกรรมการโคนมและผลิตภัณฑ์นม
รัฐบาลไทย-ข่าวทำเนียบรัฐบาล-มีผลแล้ว! พรฎ. ลดภาษีประจำปี “แท็กซี่ สามล้อ วินมอเตอร์ไซค์” เหลือ 10% นาน 1 ปี ช่วยลดต้นทุนประกอบอาชีพ ลดภาระค่าใช้จ่าย
วันพฤหัสบดีที่ 10 พฤศจิกายน 2565
มีผลแล้ว! พรฎ. ลดภาษีประจําปี “แท็กซี่ สามล้อ วินมอเตอร์ไซค์” เหลือ 10% นาน 1 ปี ช่วยลดต้นทุนประกอบอาชีพ ลดภาระค่าใช้จ่าย
.....
ข่าวดีสําหรับพี่น้องผู้ขับขี่รถรับจ้าง ทั้งแท็กซี่ สามล้อ และวินมอเตอร์ไซค์ ล่าสุด เว็บไซต์ราชกิจจานุเบกษาได้เผยแพร่พระราชกฤษฎีกาลดภาษีประจําปี พ.ศ. 2565 สําหรับรถยนต์รับจ้างและรถจักรยานยนต์สาธารณะที่ครบกําหนดเสียภาษีประจําปีในระหว่างวันที่ 1 ต.ค. 65 - 30 ก.ย. 66 โดยลดลงร้อยละ 90 มีผลบังคับใช้ตั้งแต่วันที่ 9 พ.ย. 65 เป็นต้นไป ตัวอย่างเช่น
.
-รถแท็กซี่ น้ําหนักรถ 1,300 กก. เดิมจัดเก็บภาษี 685 บ. ลดเหลือ 68.50 บ./คัน
-รถแท็กซี่ น้ําหนักรถ 2,000 กก. เดิมจัดเก็บภาษี 1,060 บ. ลดเหลือ 106 บ./คัน
-รถยนต์สามล้อรับจ้าง เดิมจัดเก็บภาษี 185 บ. ลดเหลือ 18.5 บ.คัน
-รถจักรยานยนต์สาธารณะ เดิมจัดเก็บภาษี 100 บ. ลดเหลือ 10 บ./คัน
.
นับเป็นอีกหนึ่งมาตรการช่วยเหลือประชาชนโดยเฉพาะกลุ่มผู้ขับขี่รถรับจ้าง ในการบรรเทาภาระค่าใช้จ่ายหลังราคาน้ํามันเชื้อเพลิงและก๊าซธรรมชาติโลกปรับตัวสูงขึ้น ซึ่งส่งผลต่อต้นทุนในการประกอบอาชีพขับขี่รถสาธารณะ และอาจกระทบต่อผู้ใช้บริการรถสาธารณะได้
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-บสย. ม่วนใจ๋ ชวน SMEs Add Line “TCG First” “ตรวจสุขภาพทางการเงิน – ปรึกษาแก้หนี้ ในงาน MONEY EXPO 2022 เชียงใหม่ 11-13 พ.ย.
วันพฤหัสบดีที่ 10 พฤศจิกายน 2565
บสย. ม่วนใจ๋ ชวน SMEs Add Line “TCG First” “ตรวจสุขภาพทางการเงิน – ปรึกษาแก้หนี้ ในงาน MONEY EXPO 2022 เชียงใหม่ 11-13 พ.ย.
บสย. ร่วมงานมหกรรมการเงินเชียงใหม่ ครั้งที่ 17 MONEY EXPO 2022  (MONEY EXPO CHIANGMAI 2022) ระหว่างวันที่ 11-13 พฤศจิกายน 2565 ณ เชียงใหม่ฮอลล์ ศูนย์การค้าเซ็นทรัล เชียงใหม่ แอร์พอร์ต
บรรษัทประกันสินเชื่ออุตสาหกรรมขนาดย่อม (บสย.) ร่วมงานมหกรรมการเงินเชียงใหม่ ครั้งที่ 17 MONEY EXPO 2022 (MONEY EXPO CHIANGMAI 2022) ระหว่าง วันที่ 11-13 พฤศจิกายน 2565 ณ เชียงใหม่ฮอลล์ ศูนย์การค้าเซ็นทรัล เชียงใหม่ แอร์พอร์ต พร้อมเร่งขยายฐาน SMEs ใช้บริการ Line TCG First ตอบโจทย์ให้คําปรึกษา ตรวจสุขภาพทางการเงิน และขอรับบริการปรึกษาแก้หนี้ ผ่านดิจิทัลแพลตฟอร์ม ที่ สะดวก รวดเร็ว บนมือถือ โดยสามารถลงทะเบียนสแกนผ่าน QR Code : Line TCG First (@doctor.tcg) ณ บูธ (E2) บสย. ภายในงาน พร้อมรับของที่ระลึก
นอกจากนี้ บสย. ยังได้เตรียมทีมที่ปรึกษา เพื่อให้บริการผู้ประกอบการ SMEs ที่ต้องการขอสินเชื่อและค้ําประกันสินเชื่อในช่วงโค้งสุดท้าย ภายในงาน และวงเงินค้ําประกันสินเชื่อรองรับกว่า 150,000 ล้านบาท จากโครงการค้ําประกันสินเชื่อต่างๆ ได้แก่ โครงการค้ําประกันสินเชื่อฟื้นฟู ระยะที่ 2 ดอกเบี้ยต่ํา รวมค่าธรรมเนียมค้ําประกันเพียง 3% 2 ปีแรก โครงการค้ําประกันสินเชื่อ Soft Loan Extra และล่าสุด โครงการค้ําประกันสินเชื่อรายสถาบันการเงินระยะที่ 7 (BI 7)
รัฐบาลไทย-ข่าวทำเนียบรัฐบาล-“กรุงไทย”ตอกย้ำผู้นำการลงทุนดิจิทัล เปิดเทรดทองออนไลน์กับ “วายแอลจี” ผ่าน Gold Wallet บนเป๋าตัง ดีเดย์ 10 พ.ย.นี้
วันพฤหัสบดีที่ 10 พฤศจิกายน 2565
“กรุงไทย”ตอกย้ําผู้นําการลงทุนดิจิทัล เปิดเทรดทองออนไลน์กับ “วายแอลจี” ผ่าน Gold Wallet บนเป๋าตัง ดีเดย์ 10 พ.ย.นี้
“ธนาคารกรุงไทย” เดินหน้าตอบโจทย์ผู้ลงทุน เปิดเทรดทองออนไลน์ครบวงจรกับ “วายแอลจี บูลเลี่ยน อินเตอร์เนชั่นแนล” ร้านทองชั้นนําของไทย ผ่าน Gold Wallet บนแอปฯเป๋าตัง นับเป็นพันธมิตรรายที่ 2 เพื่อเพิ่มทางเลือกให้ผู้ลงทุน ตั้งแต่วันที่ 10 พ.ย.65 เป็นต้นไป
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า จากความมุ่งมั่นพัฒนาเทคโนโลยีและนวัตกรรมการลงทุน เพื่อตอบโจทย์ผู้ลงทุนทุกกลุ่มผ่านช่องทางดิจิทัลอย่างครบวงจร ครอบคลุมทั้งพันธบัตรรัฐบาล หุ้นกู้ดิจิทัล และการลงทุนทองคําออนไลน์ ล่าสุด ธนาคารจับมือกับ บริษัท วายแอลจี บูลเลี่ยน อินเตอร์เนชั่นแนล จํากัด ร้านค้าทองชั้นนําของไทย เปิดซื้อขายทองออนไลน์ครบวงจร ผ่านบริการ Gold Wallet บนแอปพลิเคชันเป๋าตัง ซึ่งนับเป็นพันธมิตรรายที่ 2 เพื่อเพิ่มทางเลือกการลงทุนให้กับผู้ลงทุน ในการซื้อ-ขาย-ถอนทองออนไลน์ 99.99% ได้แบบเรียลไทม์ สะดวก รวดเร็ว ปลอดภัย และทันต่อสถานการณ์ที่เกิดขึ้น โดยเริ่มตั้งแต่วันที่ 10 พฤศจิกายน 2565 เป็นต้นไป
ธนาคารมีเป้าหมายพัฒนา Gold Wallet บนแอปฯเป๋าตัง ให้เป็นตลาดซื้อ-ขาย-ถอนทองคําออนไลน์แบบครบวงจรแห่งแรกของประเทศไทย โดยให้ความสําคัญกับผลประโยชน์สูงสุดของผู้ลงทุน จากการเปิดให้บริการครั้งแรกเมื่อเดือนเมษายน 2565 ที่ผ่านมา นักลงทุนให้การตอบรับเป็นอย่างดี ด้วยบริการที่ครอบคลุม ทั้งการส่งคําสั่งซื้อ-ขาย-ถอนทองออนไลน์ พร้อมบริการรายงานความเคลื่อนไหวของราคาทอง และอัตราแลกเปลี่ยน ผ่านช่องทาง Krungthai Connext ซึ่งปัจจุบันมีปริมาณการเปิดบัญชี Gold Wallet รวมจํานวน 140,000 บัญชี
“ทิศทางการลงทุนทองคํา มีแนวโน้มเติบโตอย่างต่อเนื่อง ทั้งการเปิดบัญชีและปริมาณการซื้อ-ขายที่เพิ่มขึ้นมาก ธนาคารจึงขยายความร่วมมือกับพันธมิตร เพื่อเพิ่มจํานวนร้านค้าทองใน Gold Wallet และมีแผนขยายความร่วมมือเพิ่มขึ้นอีกเร็วๆนี้ เพื่อเพิ่มทางเลือกให้ผู้ลงทุน และสร้างผลตอบแทนการลงทุนกับร้านทองชั้นนําในประเทศ ที่มีความน่าเชื่อถือ มีมาตรฐานทั้งด้านราคา และคุณภาพเพิ่มขึ้น”
ทั้งนี้ การลงทุนทองคําออนไลน์ผ่าน Gold Wallet มีความสะดวก ง่าย และปลอดภัย ด้วยจุดเด่น ซื้อ-ขายทองขั้นต่ํา 0.1 ออนซ์ หรือเท่ากับ 6,000 บาท (ขึ้นกับอัตราแลกเปลี่ยน ณ เวลาซื้อ-ขาย) สามารถส่งคําสั่ง ซื้อ-ขาย ผ่านแอปฯเป๋าตัง โดยไม่มีค่าธรรมเนียม สามารถเปิดบัญชีผ่านช่องทางออนไลน์ได้ทุกที่ทุกเวลา โดยไม่กําหนดวงเงินขั้นต่ํา ซื้อ-ขายทองผ่านแอปฯด้วยสกุลดอลลาร์สหรัฐ USD โดยอ้างอิงราคาตลาดโลก สอบถามข้อมูลเพิ่มเติมได้ที่ธนาคารกรุงไทยทุกสาขา และ Krungthai Contact Center โทร 02-111-1111
รัฐบาลไทย-ข่าวทำเนียบรัฐบาล-“ชัยวุฒิ” โชว์เน็ตประชารัฐ ลดช่องว่างการเข้าถึงดิจิทัล ในการประชุมรัฐมนตรีดิจิทัลภูมิภาคเอเชียแปซิฟิค ที่เกาหลีใต้ รับความท้าทาย ยุคเปลี่ยนผ่านสู่ดิจิทัล
วันพฤหัสบดีที่ 10 พฤศจิกายน 2565
“ชัยวุฒิ” โชว์เน็ตประชารัฐ ลดช่องว่างการเข้าถึงดิจิทัล ในการประชุมรัฐมนตรีดิจิทัลภูมิภาคเอเชียแปซิฟิค ที่เกาหลีใต้ รับความท้าทาย ยุคเปลี่ยนผ่านสู่ดิจิทัล
“ชัยวุฒิ” โชว์เน็ตประชารัฐ ลดช่องว่างการเข้าถึงดิจิทัล ในการประชุมรัฐมนตรีดิจิทัลภูมิภาคเอเชียแปซิฟิค ที่เกาหลีใต้ รับความท้าทาย ยุคเปลี่ยนผ่านสู่ดิจิทัล
เกาหลีใต้ (10 พ.ย.65) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เข้าร่วมการประชุมรัฐมนตรีดิจิทัลของภูมิภาคเอเซียแปซิฟิค Asia – Pacific Digital Ministerial Conference สมัยที่ 1 ที่กรุงโซล สาธารณรัฐเกาหลี จัดโดยกระทรวงวิทยาศาสตร์ เทคโนโลยีสารสนเทศและการสื่อสาร (Ministry of Science and ICT) ของสาธารณรัฐเกาหลี ร่วมกับคณะกรรมาธิการเศรษฐกิจและสังคมสําหรับเอเชียและแปซิฟิก (เอสแคป) (Economic and Social Commission for Asia and the Pacific - ESCAP) โดยมี ดร. ลี จอง โฮ รัฐมนตรีว่าการกระทรวงวิทยาศาสตร์เทคโนโลยีสารสนเทศและการสื่อสารของสาธารณรัฐเกาหลี เป็นประธานการประชุมครั้งนี้ พร้อมด้วยรัฐมนตรี ผู้แทนระดับสูง ร่วมด้วยนางอาร์มิดา ซัลเซียะฮ์ อาลิสจะฮ์บานา เลขาฯ เอสแคป เข้าร่วมการประชุมฯ
โดยในการประชุมฯ ได้มีการหารือสถานะ ความท้าทาย และแนวทางการเปลี่ยนผ่านทางดิจิทัล การลดความเหลื่อมล้ํา และเสริมสร้างความร่วมมือดิจิทัลในระดับภูมิภาค ตามเจตจํานงที่ประเทศสมาชิกเอสแคปให้ไว้ในปฏิญญากรุงเทพฯ ว่าด้วยการเฉลิมฉลองครบรอบ 75 ปี การก่อตั้งเอสแคป รวมทั้งการรับรองปฏิญญาว่าด้วยความร่วมมือทางดิจิทัลเพื่อกําหนดอนาคตร่วมกัน (Ministerial Declaration on Digital Cooperation for Shaping Our Common Future) ซึ่งเป็นเอกสารผลลัพธ์การประชุมในครั้งนี้
นอกจากนี้ รัฐมนตรี/ผู้แทนระดับสูงจากประเทศสมาชิกเอสแคป ได้มีการกล่าวถ้อยแถลงในประเด็นเกี่ยวกับความท้าทายจากสถานการณ์การแพร่ระบาดของโรคโควิด - 19 นโยบายและการดําเนินการที่ประเทศของตนดําเนินการเพื่อส่งเสริมการเชื่อมโยงทางดิจิทัลที่มีคุณภาพสูงและราคาเข้าถึงได้ เพื่อมุ่งไปสู่การเปลี่ยนผ่านทางดิจิทัลให้เป็นสังคมดิจิทัลที่ครอบคลุมและเท่าเทียม
นายชัยวุฒิ กล่าวเพิ่มเติมว่า ทางกระทรวงดีอีเอส ตระหนักถึงความสําคัญของเทคโนโลยีดิจิทัลในช่วงการแพร่ระบาดของโรคโควิด – 19 นับเป็นแรงกระตุ้นและเร่งรัดให้เกิดการเปลี่ยนแปลงทางดิจิทัลทั่วโลกเร็วยิ่งขึ้น ซึ่งประเทศไทยได้ให้เล็งเห็นความสําคัญต่อการเปลี่ยนผ่านไปสู่เศรษฐกิจดิจิทัล โดยได้กําหนดแผนพัฒนาดิจิทัลเพื่อเศรษฐกิจและสังคมขึ้น เพื่อเป็นกรอบในการขับเคลื่อนเศรษฐกิจและสังคมของประเทศ ให้ไปสู่ความมั่นคง มั่งคั่งและยั่งยืน โดยได้การดําเนิน “โครงการเน็ตประชารัฐ” ขึ้นเพื่อลดช่องว่างทางดิจิทัลที่สําคัญของประเทศไทย เพื่อเน้นย้ําถึงความสําคัญของการพัฒนาโครงสร้างพื้นฐานทางดิจิทัล ซึ่งเป็นรากฐานสําคัญที่จําเป็นต่อการพัฒนาด้านดิจิทัลอื่น ๆ ของประเทศ รวมทั้งการพัฒนาและปรับปรุงด้านโครงสร้างพื้นฐานให้แข็งแกร่ง เพื่อให้ภูมิภาคเอเชีย – แปซิก เป็นเศรษฐกิจดิจิทัลที่เจริญเติบโตและยั่งยืน
พร้อมกันนี้ นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ยังร่วม หารือทวิภาคีกับ นายเอซ่า สาเรพูล รัฐมนตรีว่าการกระทรวงเทคโนโลยีสารสนเทศและการสื่อสารสาธารณรัฐอิสลามอิหร่าน ด้านความร่วมมือเทคโนโลยีสารสนเทศระหว่างไทยกับสาธารณรัฐอิสลามอิหร่าน เพื่อแลกเปลี่ยนความร่วมมือและประสบการณ์ ด้านโทรคมนาคม เทคโนโลยีสารสนเทศ เทคโนโลยีดิจิทัลระหว่างกัน
************************
รัฐบาลไทย-ข่าวทำเนียบรัฐบาล-ปลัด สธ. เผยแนวโน้มผู้ป่วยโควิด 19 เริ่มเพิ่มขึ้นช่วงฤดูหนาว ย้ำฉีดวัคซีนเพิ่มภูมิคุ้มกัน
วันพฤหัสบดีที่ 10 พฤศจิกายน 2565
ปลัด สธ. เผยแนวโน้มผู้ป่วยโควิด 19 เริ่มเพิ่มขึ้นช่วงฤดูหนาว ย้ําฉีดวัคซีนเพิ่มภูมิคุ้มกัน
ปลัดกระทรวงสาธารณสุข เผยแนวโน้มผู้ป่วยโควิด 19 เพิ่มขึ้น 4-5% เป็นไปตามคาดการณ์ว่าจะเพิ่มขึ้นในช่วงฤดูหนาว เนื่องจากมีการเปิดเทอมและมีกิจกรรมจํานวนมากจนถึงปีใหม่ ขณะที่ประชาชนฉีดวัคซีนลดลง
ปลัดกระทรวงสาธารณสุข เผยแนวโน้มผู้ป่วยโควิด 19 เพิ่มขึ้น 4-5% เป็นไปตามคาดการณ์ว่าจะเพิ่มขึ้นในช่วงฤดูหนาว เนื่องจากมีการเปิดเทอมและมีกิจกรรมจํานวนมากจนถึงปีใหม่ ขณะที่ประชาชนฉีดวัคซีนลดลง ย้ําประชาชนฉีดเข็มกระตุ้น กลุ่มเด็กเล็ก 6 เดือน - 4 ปี เร่งรับวัคซีน
วันนี้ (10 พฤศจิกายน 2565) นพ.โอภาส การย์กวินพงศ์ ปลัดกระทรวงสาธารณสุข กล่าวว่า สถานการณ์การระบาดของโรคโควิด19 ในประเทศไทยเป็นไปตามที่กระทรวงสาธารณสุขคาดการณว่าช่วงปลายปี ซึ่งเป็นช่วงฤดูหนาวจะมีการติดเชื้อและป่วยด้วยโรคโควิด 19 เพิ่มขึ้น เนื่องจากมีการเปิดเทอม รวมถึงมีกิจกรรมต่างๆ เช่น ฮาโลวีนลอยกระทง ต่อเนื่องไปจนถึงช่วงปีใหม่ โดยสัปดาห์ที่ผ่านมา วันที่30 ตุลาคม - 5 พฤศจิกายน 2565 มีผู้ป่วยโควิด 19รวม 2,759 ราย เฉลี่ย 394 รายต่อวัน เพิ่มขึ้นกว่า 2-3 สัปดาห์ก่อนประมาณ 4-5% ส่วนผู้ป่วยปอดอักเสบมี 333 ราย ใส่ท่อช่วยหายใจ 169 ราย และผู้เสียชีวิต 40 ราย เฉลี่ย 5 รายต่อวัน ยังไม่เพิ่มขึ้นจากเดิมมาก
“การติดเชื้อและการป่วยที่เพิ่มขึ้น ส่วนหนึ่งมาจากที่คนไทยเริ่มฉีดวัคซีนป้องกันโควิด19 ลดลง ทําให้ภูมิต้านทานเริ่มน้อยลงด้วย เมื่อประกอบกับการมีกิจกรรมต่างๆ ช่วงปลายปีมากขึ้น จึงทําให้การติดเชื้อเพิ่มขึ้นได้ จึงต้องเร่งรัดให้มีการฉีดวัคซีนเข็มกระตุ้น รวมทั้งการฉีดวัคซีนในเด็กเล็กอายุ6 เดือน - 4 ปี ให้มากขึ้น” นพ.โอภาสกล่าว
นพ.โอภาสกล่าวต่อว่า กระทรวงสาธารณสุขยืนยันว่าวัคซีนโควิด19 มีประสิทธิภาพและความปลอดภัยโดยประเทศไทยมีการฉีดมาแล้วกว่า143 ล้านโดส พบว่าช่วยป้องกันการเสียชีวิตของประชาชนได้อย่างน้อย 5 แสนคนและป้องกันการเจ็บป่วยรุนแรงมากกว่า 1 ล้านคน ดังนั้น เพื่อเพิ่มภูมิคุ้มกันในช่วงฤดูหนาวที่จะมีการติดเชื้อเพิ่มขึ้น จึงขอให้ประชาชนที่ยังไม่ได้รับวัคซีน หรือไม่ได้รับวัคซีนเข็มกระตุ้นมารับวัคซีน โดยเฉพาะเด็กอายุ 6 เดือน - 4 ปีที่ยังไม่เคยรับวัคซีนมาก่อน จะมีโอกาสป่วยอาการรุนแรงและเสียชีวิตสูงกว่าเด็กโต ขอให้พ่อแม่ผู้ปกครองพามารับวัคซีนที่โรงพยาบาลใกล้บ้านโดยไม่มีค่าใช้จ่าย
******************************* 10 พฤศจิกายน 2565
รัฐบาลไทย-ข่าวทำเนียบรัฐบาล-PM leaves for Cambodia to attend 40th and 41st ASEAN summits and related summits
วันพฤหัสบดีที่ 10 พฤศจิกายน 2565
PM leaves for Cambodia to attend 40th and 41st ASEAN summits and related summits
PM leaves for Cambodia to attend 40th and 41st ASEAN summits and related summits
November 10, 2022, at 0730hrs, at the Royal Thai Air Forces Airport Wing 6, Don Maung, Bangkok, Prime Minister and Defense Minister Gen. Prayut Chan-o-cha and spouse, together with Minister of Finance Arkhom Termpittayapaisith, Deputy Minister of Commerce Sinit Lertkrai, and Secretary General of Office of the National Economic and Social Development Council (NESDC) Danucha Pichayanan, left for Phnom Penh, Kingdom of Cambodia to attend the 40th and 41st ASEAN summits and related summits during November 10-13, 2022.
The 40th and 41st ASEAN summits and related summits will be hosted by Cambodia, chair of ASEAN in 2022, under the theme: “ASEAN A.C.T.: Addressing Challenges Together”. Priorities to be put forward by Thailand at the 40th and 41st ASEAN summits are strengthening the ASEAN Community in preparation for common challenges, i.e., economic and public health challenges; opportunity building for sustainable future, and regional security and peacekeeping, among others. Thailand’s key message for the 40th and 41st ASEAN summits and related summits will be “Strengthening Present – Joining Forces Toward Future – Respecting ASEAN Way”.
The Prime Minister’s schedule is as follows:
November 10, 2022 (Thu)
Morning: ​Prime Minister and spouse, and delegation leave for Phnom Penh, Kingdom of Cambodia
Afternoon:​Dialogue between ASEAN leaders and the ASEAN Inter-Parliamentary Assembly (AIPA)
15:15:​Dialogue between ASEAN leaders and ASEAN Youth
16:30:​Dialogue between ASEAN leaders and ASEAN Business Advisory Council (ASEAN-BAC)
17:30:​14th Indonesia-Malaysia-Thailand Growth Triangle (IMT-GT) Leaders' Meeting
November 11, 2022 (Fri)
08:30:   ​Opening session of the 40th and 41st ASEAN Summits
08:50: ​​Plenary session of the 40th ASEAN Summit
10:30:​​Plenary session of the 41st ASEAN Summit
14:00:​​25th ASEAN- China Summit
15:20:​​23rd ASEAN- Republic of Korea Summit
17:30:​​12th ASEAN-United Nations (UN) Summit
November 12, 2022 (Sat)
08:00:​​25th ASEAN Plus Three Summit
09:50: ​19th ASEAN-India Summit to Commemorate 30th anniversary of ASEAN-India relations
11:10:​​2nd ASEAN- Australia Summit
14:00:​​25th ASEAN- Japan Summit
15:20:​​10th ASEAN-U.S. Summit
16:40: ​ASEAN- Canada Commemorative Summit to mark 45th anniversary of the dialogue relations
19:30: ​Gala Dinner
November 13, 2022 (Sun)
08:00: ​​2nd ASEAN Global Dialogue
10:15: ​​17th East Asia Summit
12:30: ​​Closing and Handing Over Ceremony of ASEAN Chairmanship
Evening:​Prime Minister and spouse, and delegation leave from Phnom Penh, Kingdom of Cambodia for Thailand
รัฐบาลไทย-ข่าวทำเนียบรัฐบาล-ข่าวสารการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง  ณ กรุงพนมเปญ ราชอาณาจักรกัมพูชา
วันพฤหัสบดีที่ 10 พฤศจิกายน 2565
ข่าวสารการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง  ณ กรุงพนมเปญ ราชอาณาจักรกัมพูชา
ระหว่างวันที่ 10-13 พฤศจิกายน 2565
ข่าวสารการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้องณ กรุงพนมเปญ ราชอาณาจักรกัมพูชา
ระหว่างวันที่ 10-13 พฤศจิกายน 2565
นายกรัฐมนตรีแสดงวิสัยทัศน์ในการประชุมสุดยอดธุรกิจและการลงทุนอาเซียน ค.ศ. 2022 (ASEAN Business and Investment Summit (ABIS) 2022) หัวข้อ “อาเซียนที่มีความพร้อมด้านดิจิทัล (Digital-Ready ASEAN)” ผ่านระบบการประชุมทางไกล ณ กรุงพนมเปญ ประเทศกัมพูชา
นายกรัฐมนตรีหารือกับสมเด็จอัคคมหาเสนาบดีเดโชฮุน เซน นายกรัฐมนตรีราชอาณาจักรกัมพูชา ในช่วงการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง
นายกรัฐมนตรีและภริยา ออกเดินทางจากท่าอากาศยาน 2 กองบิน 6 เพื่อเข้าร่วมการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง ณ กรุงพนมเปญ ราชอาณาจักรกัมพูชา ระหว่างวันที่ 10-13 พฤศจิกายน 2565
รัฐบาลไทย-ข่าวทำเนียบรัฐบาล-กรมการขนส่งทางบก เผยประกาศราชกิจจานุเบกษาฯ ลดภาษีประจำปีสำหรับรถยนต์รับจ้างตั้งแต่บัดนี้เป็นต้นไป
วันพฤหัสบดีที่ 10 พฤศจิกายน 2565
กรมการขนส่งทางบก เผยประกาศราชกิจจานุเบกษาฯ ลดภาษีประจําปีสําหรับรถยนต์รับจ้างตั้งแต่บัดนี้เป็นต้นไป
...
กรมการขนส่งทางบก เผยประกาศราชกิจจานุเบกษาฯ ลดภาษีประจําปีสําหรับรถยนต์รับจ้างตั้งแต่บัดนี้เป็นต้นไป
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคมเปิดเผยถึง พระราชกฤษฎีกาลดภาษีประจําปีสําหรับรถยนต์รับจ้างและรถจักรยานยนต์สาธารณะ พ.ศ. 2565 ว่า พระราชกฤษฎีกาฉบับนี้ออกมาเพื่อช่วยเหลือเยียวยาและบรรเทาความเดือดร้อนให้กับผู้ประกอบอาชีพขับรถสาธารณะ ที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ประกอบกับราคาน้ํามันเชื้อเพลิงและก๊าซธรรมชาติที่พุ่งสูงขึ้น ซึ่งกรมการขนส่งทางบก (ขบ.) ได้ดําเนินการออกมาตรการช่วยเหลือผู้ขับรถยนต์รับจ้างและรถจักรยานยนต์สาธารณะตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยพระราชกฤษฎีกาฉบับนี้ มีผลบังคับใช้ตั้งแต่บัดนี้เป็นต้นไป สาระสําคัญของพระราชกฤษฎีกา ลดภาษีประจําปีสําหรับรถยนต์รับจ้าง (แท็กซี่) รถยนต์สามล้อรับจ้าง รถยนต์สี่ล้อเล็กรับจ้าง และรถจักรยานยนต์สาธารณะที่ครบกําหนดเสียภาษีประจําปี ระหว่างวันที่ 1 ตุลาคม 2565 - 30 กันยายน 2566 ให้ปรับลดภาษีลงร้อยละ 90 จากอัตราที่กําหนดท้ายพระราชบัญญัติรถยนต์ พ.ศ. 2522 เช่น รถยนต์รับจ้าง (แท็กซี่) น้ําหนักรถ 1,300 กิโลกรัม เดิมจัดเก็บภาษี 685 บาท ลดเหลือ 68.50 บาท/คัน หรือน้ําหนักรถ 2,100 กิโลกรัม เดิมจัดเก็บภาษี 1,250 บาท/คัน ลดเหลือ 125 บาท/คัน รถยนต์สามล้อรับจ้างเดิมจัดเก็บภาษี 185 บาท/คัน ลดเหลือ 18.5 บาท/คัน รถจักรยานยนต์รับจ้าง เดิมจัดเก็บภาษี 100 บาท/คัน ลดเหลือ 10 บาท/คัน เป็นต้น กระทรวงคมนาคม และ ขบ. ตระหนักถึงผลกระทบที่เกิดขึ้นจากสถานการณ์โรคระบาดและปัญหาเศรษฐกิจ ที่มีต่อรายได้ในการดํารงชีพของผู้ประกอบอาชีพขับรถยนต์รับจ้างและรถจักรยานยนต์สาธารณะ และได้ออกมาตรการช่วยเหลือผู้ให้บริการขนส่งสาธารณะก่อนหน้านี้ เช่น มอบเงินช่วยเหลือกลุ่มอาชีพผู้ขับรถแท็กซี่ และรถจักรยานยนต์สาธารณะ ที่มีอายุเกิน 65 ปี ที่ไม่สามารถสมัครเป็นผู้ประกันตนตามมาตรา 33 มาตรา 39 และมาตรา 40 แห่งพระราชบัญญัติประกันสังคม พ.ศ. 2533 และที่แก้ไขเพิ่มเติม และประกอบอาชีพขับรถอยู่ในพื้นที่ควบคุมสูงสุดและเข้มงวด (29 จังหวัด) เป็นต้น
รัฐบาลไทย-ข่าวทำเนียบรัฐบาล-รัฐบาลพร้อมแก้ปัญหาอ้อยไฟไหม้ลดฝุ่น PM 2.5 ตั้งเป้าไม่ให้เกิน 5% ของอ้อยทั้งหมด
วันพฤหัสบดีที่ 10 พฤศจิกายน 2565
รัฐบาลพร้อมแก้ปัญหาอ้อยไฟไหม้ลดฝุ่น PM 2.5 ตั้งเป้าไม่ให้เกิน 5% ของอ้อยทั้งหมด
รัฐบาลพร้อมแก้ปัญหาอ้อยไฟไหม้ลดฝุ่น PM 2.5 ตั้งเป้าไม่ให้เกิน 5% ของอ้อยทั้งหมด
วันที่ 10พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงการแก้ปัญหาฝุ่น PM 2.5 ในภาคการเกษตร ทีมีสาเหตุหลักมาจากการตัดอ้อยไฟไหม้ ซึ่งรัฐบาลตั้งเป้าไม่ให้มีการตัดอ้อยไฟไหม้เกิน 5% ของจํานวนอ้อยทั้งหมด ที่ผ่านมารัฐบาลได้ออกมาตราการส่งเสริมการตัดอ้อยสด ผ่านการจ่ายเงินช่วยเหลือชาวไร่อ้อยเพื่อลดต้นทุนการตัดอ้อยสดโดยไม่ต้องเผาอ้อย สําหรับฤดูการผลิต 2565/2566 มีการอนุมัติงบประมาณช่วยเหลือเป็นจํานวน 8,159 ล้านบาท
นอกจากนี้ กระทรวงอุตสาหกรรมยังได้ดําเนินโครงการให้กู้ยืมและชดเชยดอกเบี้ย ปี 2565-2567 เป็นวงเงิน ปีละ 2,000 ล้านบาท ระยะเวลา 3 ปี รวมเป็นเงิน 6,000 ล้านบาท ให้กับชาวไร่อ้อย เพื่อชดเชยสําหรับการจัดการแหล่งน้ํา ซื้อเครื่องจักรกลการเกษตรในไร่อ้อยเพื่อเพิ่มประสิทธิภาพการผลิตอ้อย และแก้ไขปัญหาฝุ่น PM 2.5 สําหรับแนวโน้มราคาของอ้อยขั้นต้นในฤดูการผลิตปี 2565/2566 คาดการณ์ว่า จะอยู่ที่ไม่ต่ํากว่าตันละ 1,000 บาท ทั้งนี้ ขึ้นอยู่กับปัจจัยราคาน้ําตาลตลาดโลก หากราคา (รวมพรีเมี่ยม) อยู่ที่ประมาณ 20.00 เซนต์/ปอนด์ อัตราแลกเปลี่ยนอยู่ที่ 34 บาท/เหรียญสหรัฐ ราคาอ้อยขั้นต้นจะสูงกว่าตันละ 1,000 บาท”
“อ้อยเป็นสินค้าเกษตรที่สําคัญของประเทศ ทั้งในเรื่องของการบริโภคและการแปรรูปเป็นพลังงานชีวมวล ซึ่งรัฐบาลได้กําหนดแนวทางการยกระดับประสิทธิภาพแบบครบวงจรตั้งแต่ภาคการเกษตร จนถึงภาคอุตสาหกรรม ที่สําคัญต้องไม่ให้การเก็บเกี่ยวผลผลิตอ้อยเป็นเหตุของปัญหามลพิษฝุ่น PM 2.5 นโยบายการสร้างแรงจูงใจและช่วยเหลือเกษตรกรไม่ให้ตัดอ้อยไฟไหม้ ถือเป็นหัวใจสําคัญและได้รับการยอมรับจากเกษตรกร” นางสาวรัชดา กล่าว